2000/534/EY: Komission päätös, tehty 22 päivänä elokuuta 2000, Euroopan yhteisöjen ensimmäisen oikeusasteen tuomioistuimen presidentin asiassa T-159/00 R 8 päivänä elokuuta 2000 antaman määräyksen täytäntöönpanemiseksi tarvittavista soveltamissäännöksistä (tiedoksiannettu numerolla K(2000) 2535)



Virallinen lehti nro L 226 , 06/09/2000 s. 0026 - 0026



Komission päätös, tehty 22 päivänä elokuuta 2000, Euroopan yhteisöjen ensimmäisen oikeusasteen tuomioistuimen presidentin asiassa T-159/00 R 8 päivänä elokuuta 2000 antaman määräyksen täytäntöönpanemiseksi tarvittavista soveltamissäännöksistä (tiedoksiannettu numerolla K(2000) 2535) (2000/534/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, sekä katsoo seuraavaa: (1) Euroopan yhteisöjen ensimmäisen oikeusasteen tuomioistuimen presidentti on antanut 8 päivänä elokuuta 2000 määräyksen asiassa T-159/00 R (Suproco NV - jäljempänä "Suproco" - vastaan Euroopan yhteisöjen komissio) (jäljempänä "määräys"). (2) Määräyksellä lykätään Suprocon osalta merentakaisista maista ja merentakaisilta alueilta tulevien sokerialan EY-MMA-alkuperäkumulaatiotuotteiden tuontia koskevista suojatoimenpiteistä 29 päivänä helmikuuta 2000 annetun komission asetuksen (EY) N:o 465/2000(1) soveltamista. (3) Määräyksen mukaisesti Suproco saa tuoda 30 päivään syyskuuta 2000 saakka sokerialan EY-MMA-alkuperäkumulaatiotuotteita yhteensä enintään 400 tonnia. (4) Jotta Suproco voi toteuttaa toimet, joihin sille on määräyksellä annettu lupa, on syytä antaa soveltamissääntöjä, joita jäsenvaltioiden ja Suprocon on sovellettava, sanotun kuitenkaan rajoittamatta tuomioistuimen mahdollisuutta antaa tuomiota pääasiasta, ON TEHNYT TÄMÄN PÄÄTÖKSEN: 1 artikla Suproco NV, joka on Alankomaiden Antillien lainsäädännön mukaisesti perustettu ja Willemstadiin (Curaçao, Alankomaiden Antillit) sijoittautunut yhtiö, saa tuoda yhteisöön 400 tonnia EY-MMA-alkuperäkumulaatiosokeria seuraavin edellytyksin: 1) Tuonti edellyttää tuontitodistuksen antamista. Jäsenvaltioiden toimivaltaiset viranomaiset antavat todistukset komission asetuksen (ETY) N:o 3719/88(2) voimassa olevien säännösten mukaisesti. Todistuksen 24 kohdassa on maininta "ensimmäisen oikeusasteen tuomioistuimen presidentin asiassa T-159/00 R 8 päivänä elokuuta 2000 antama määräys". 2) Suproco antaa vakuuden, jonka suuruus on 3 euroa tonnilta. Vakuus vapautetaan, jos tuonti tapahtuu tuontitodistuksen mukaisesti. 2 artikla Tuontitodistukset on annettava ja tuotteet on tuotava viimeistään 30 päivänä syyskuuta 2000. Suproco saa kuitenkin luovuttaa vapaaseen liikkeeseen yhteisön tullialueelle 400 tonnia sokeria, joka on toimitettu sille vapaasti aluksessa ennen 30 päivää syyskuuta 2000. 3 artikla Suproco ei saa enää pyytää tuontitodistusta asetuksen (EY) N:o 465/2000 mukaisesti. 4 artikla Tämän päätöksen säännöksiä sovelletaan, sanotun kuitenkaan rajoittamatta neuvoston asetuksen (ETY) N:o 2913/92(3) säännösten soveltamista. 5 artikla Tämä päätös on osoitettu jäsenvaltioille ja Suproco NV:lle (Industriepark, Brievengat B4, Curaçao, Nederlandse Antillen). Tehty Brysselissä 22 päivänä elokuuta 2000. Komission puolesta Philippe Busquin Komission jäsen (1) EYVL L 56, 1.3.2000, s. 39. (2) EYVL L 331, 2.12.1988, s. 1. (3) EYVL L 302, 19.10.1992, s. 1.